kardosdrur/scandi-wiki huggingface dataset:
PackageKit

PackageKit er et pakkehåndteringsprogram, der skal gøre det lettere at opdatere og hente programmer til et styresytem. Som mange andre programmer udgivet til Linux, er det åben source og indeholder en række software programmer, der skal skabe en konsistent front end for mange forskellige pakkesystemer. PackageKit er skabt af Richard Hughsie. PackageKit fungerer på flere platforme, men anvendes typisk på Linux. Dermed følger det også de standarder, som freedesktop.org gruppen fremsætter. Det bruger endvidere biblioteker leveret af D-Bus og PolicyKit.

Historie 
PackageKit er skabt af Richard Hughsie efter at det var blevet foreslået i en række blog posteringer i 2007. I dag udvikles det af en lille gruppe af udviklere. Fedora var det første system, som valgte at anvende det som en front end for deres opdagteringsprogram. Fra 2009 har også Canonicals Kubuntu valgt at anvende dets KDE, KPackagekit, udgave (se nedenfor).

Struktur 
Packagekit er en daemon, der kaldes af systemet. Netop fordi programmet skal kaldes, mindskes boot hastigheden såvel som opstart ikke. Endvidere sikrer det, at det kun optager hukommelse, når det er i brug. Egenskaber inkluderer:
 Installation af filer, servicepakke, medier og andet fra fjerne kilder.
 Autorisation gennem PolicyKit.
 Erstatter ikke eksisterende pakkehåndteringsværktøjer.
 Understøtter systemer med flere brugere samt.
 Vil ikke tillade at der lukkes ned under kritiske dele af overførelsen.
 Lukker ned, når det ikke længere anvendes.

Front-ends

Gnome-Packagekit 
Gnome-packagekit er en samling af grafiske værktøjer, som kan anvendes på GNOME skrivebordsmiljøet.

KPackagekit 

Ligesom GNOME, har KDE også en udgave af Packagekit, der følger traditionen med at tilføre et K til sit programnavn. Blandt de egenskaber, som KDE nævner i forbindelse med KPackagekit er,
 Installation og fjernelse af pakker (programmer).
 Styring af pakker.
 Søgning efter nye pakker såvel som installerede.
 Understøtter filtrering efter
 Intallerede eller tilgængelige
 Gratis eller ikke-gratis
 Slutbruger eller under udvikling
 Grafisk eller kun tekst.
 Understøtter gruppering af pakker.
Opdatering af pakker kan ske manuelt gennem KPackagekit eller det kan angives, at der skal søges efter opdateringer på et bestemt tidspunkt. I begge tilfælde skal brugeren give sit besyv med, før opdateringer af pakker begyndes. Det er muligt at konfigurere KPackagekit til at søge efter opdateringer på enten timelig, daglig, ugentlig eller månedlig basis. Når der er opdateringer, vil et KPackagekit fremstå i system tray.

Back-ends 
En række forskellige pakkehåndteringsprogrammer eller back-ends understøtter forskellige metoder og signaler som anvendes af front-end værktøjer. Understøttede back-ends inkluderer:
 Advanced Packaging Tool (APT),
 Arch Linux Package Management (ALPM ),
 box,
 Conary,
 Sabayon Linux's Entropy ,
 Opkg,
 PiSi,
 poldek,
 Portage,
 razor,
 Smart Package Manager,
 YUM,
 ZYpp.
 urpmi.

Referencer

Eksterne henvisninger 

 www.packagekit.org 
 KPackageKit hos KDE

Fri software
Pakkeforvaltnings-relaterede programmer Linux
Naturbeskyttelse

Naturbeskyttelse er en samlebetegnelse for en lang række tiltag med henblik på at sikre naturressourcerne og mangfoldigheden af arter og natur i verden. Man har over hele verden vedtaget en lang række nationale og internationale regler, f.eks Bern-konventionen, FN’s Biodiversitetskonvention, EUs Natura 2000 projekt, World Conservation Union og den nationale lovgivning, i Danmark er samlet i Naturbeskyttelsesloven som forvaltes af Miljøministeriet. 

Samtidig er en lang række ikke statslige miljøorganisationer involveret i arbejdet, f.eks WWF Verdensnaturfonden, og i Danmark Danmarks Naturfredningsforening og Dansk Ornitologisk Forening.

Redskaber til at beskytte naturen kan være område- og artsbeskyttelse, naturpleje, naturgenopretning, planlægning, overvågning, naturfredning, oprettelse af reservater, beskyttelseslinjer ved kyster søer åer , skove og lignende, aftaler, tilskud og oplysning.

EUs biodiversitetsstrategi 
EUs biodiversitetsstrategi for 2030  har en målsætning om at  30 % af arealet i unionens lande skal reserveres til natur. Endvidere skal der være en reduktion af brugen af og risikoen ved pesticider med 50 % senest i 2030 og plantning af 3 milliarder træer i hele EU.

Referencer

Eksterne links 
 Naturbeskyttelsesloven (Lovbekendtgørelse nr 1392 af 04/10/2022) på retsinformation.dk 
 Om naturbeskyttelse, Danmarks Naturfredningsforening
Nicklas Højlund

Nicklas Wier Højlund (født 6. marts 1990) er en dansk tidligere fodboldspiller, som spillede for Lyngby Boldklub til 2015.

Han var udtaget til U21 EM 2011 i Danmark.

Højlund kom som drengespiller fra barndomsklubben Skjold Birkerød.

Referencer

Eksterne henvisninger 
 
 Profil på Lyngbys hjemmeside 

Fodboldspillere fra Lyngby Boldklub
Fodboldspillere fra Danmark
Pehr von Afzelius

Pehr von Afzelius (14. december 1760 - 2. december 1843) var en svensk læge.

von Afzelius var en højt anset videnskabsmand, 1801-20 professor i medicin i Upsala, i mange år overdirektør for Hærens medicinalvæsen. Han adledes 1814 for sine mange fortjenester af videnskab, syge- og fattigpleje.

Kilder 

 

Læger fra Sverige
Ansatte ved Uppsala Universitet
Adel fra Sverige
Salmonsens
Medlemmer af Royal Society of Edinburgh
Svante Arrhenius

Svante August Arrhenius (født 19. februar 1859 på slottet Wijk ved Mälaren ikke langt fra Uppsala, død 2. oktober 1927 i Stockholm) var en svensk kemiker og fysiker.

Arrhenius studerede ved Uppsala Universitet fra 1876-81 og fra 1881-84 i Stockholm; 1884 blev han licentiat, samme år tog han doktorgraden og blev privatdocent i fysisk kemi ved Uppsala Universitet. Hans doktorafhandling omhandlede undersøgelser over elektrolytternes galvaniske ledningsevne; den vandt ikke nogen anerkendelse ved Uppsala Universitet straks ved dens fremkomst, men det viste sig snart, at de undersøgelser, som den omhandlede, skulle blive af meget stor betydning for den fysiske kemi.

Arrhenius fik da 1886 et betydeligt rejsestipendium fra Videnskabs-Akademiet i Stockholm til videre uddannelse i denne gren af kemien; han studerede 1886-88 i Riga, Würtzburg, Graz og Amsterdam, henholdsvis hos Ostwald, Kohlrausch, Boltzmann og van't Hoff. Under studiet i Würtzburg lærte han van’t
Hoffs arbejde over analogien mellem luftarter og opløsninger at kende og opstillede kort efter teorien om den elektrolytiske dissociation (se opløsningers teori), som har gjort hans navn verdenskendt. 1891 blev han lærer i fysik ved Stockholms Højskole, 1895 professor i fysik sammesteds; 1905 blev han direktør for det fysikalsk-kemiske Nobel-Institut. 1902 havde han fået Davy-medaljen, 1903 Nobelprisen for sine undersøgelser over den elektrolytiske dissociation. 1899-1902 var han rektor for Stockholms Højskole.

Arrhenius har offentliggjort en lang række udmærkede arbejder på den fysiske kemis område, hvorved han har bidraget betydeligt til denne videnskabs udvikling og anvendelse på forskellige områder. Også kosmogoniske og immunokemiske arbejder foreligger fra hans hånd. Hans arbejder findes navnlig offentliggjorte i »Zeitschrift für physikalische Chemie«, men også i andre tidsskrifter. Han har desuden udgivet en lærebog i elektrokemi, i immunokemi og flere andre værker. Arrhenius
interesserede sig i sine sidste år for kosmiske forhold og skrev »Lehrbuch der kosmischen Physik« og »Das Werden der Welten«, hvori han bl.a. forklarer, hvorledes overførelsen af liv fra klode til klode kan være gået for sig.

Referencer 

}

Eksterne henvisninger 
 

Kemikere fra Sverige
Fysikere fra Sverige
Nobelprismodtagere i kemi
Nobelprismodtagere fra Sverige
Medlemmer af Videnskabernes Selskab
Medlemmer af Kungliga Lantbruksakademien
Medlemmer af Kungliga Ingenjörsvetenskapsakademien
Medlemmer af Kungliga Vetenskapsakademien
Svenskere i 1800-tallet
Svenskere i 1900-tallet
Svensksprogede forfattere fra Sverige
Æresdoktorer ved University of Oxford
Æresdoktorer ved University of Cambridge
Frørup Bjerge

Frørup Bjerge (dansk) eller Fröruper Berge (tysk) er et cirka 90 hektar stor fredet naturområde beliggende i Frørupskov sydøst for landsbyerne Oversø og Frørup og cirka ti kilometer syd for Flensborg i Sydslesvig. Området er overvejende morænelandskab, som blev dannet under sidste istid og primært består af skov, mose, sand og grus. 

I en del af arealet blev i første halvdel af 1900-tallet udvundet grus og sten. Grus fra Frørup blev blandt andet anvendt til bygning af Hindenburgdæmningen, der forbinder den nordfrisiske ø Sild med fastlandet. En del blev også brugt som led i kystsikring. Efter at have gravet grus i mange år, blev området omkring 1950 renatureret og beplantet med skov. På den måde blev arealet omdannet til rekreativt naturområde. I Frørup Bjerge findes i dag både udstrakte skovområder, moser og hedelandskaber. 

Frørup Skov er nævnt første gang 1604. Den i Frørup Bjerge beliggende mose- og kratområde Bushøj (Budschirmoor) er nævnt første gang 1748. Forleddet er muligvis afledt af jysk bus for vissent græs. Hjorthøj Mose (Jordhuimoor) er nævnt første gang 1806. Forleddet er dyrenavnet hjort.

Eksterne links 
 Grænseforeningen: Frørup Bjerge 
 Marsch und Förde: Fröruper Berge

Noter 

Naturområder i Tyskland
Sydslesvig
To på flugt - Et hårrejsende eventyr

To på flugt – et hårrejsende eventyr (eng: Tangled) er en amerikansk fantasy og musical computeranimationsfilm fra 2010, som er produceret af Walt Disney Animation Studios. Den er nr. 50 i rækken af Disneys klassikere og er i store træk baseret på Brødrene Grimms folkeeventyr, Rapunzel.

Filmens engelske titel var egentlig Rapunzel indtil man ændrede det til Tangled kort før premieren. Den havde premiere i biografer og i 3D den 24. november 2010 i USA og den 3. februar 2011 i Danmark, efter en seks år lang produktion og et budget på 1,35 mia. kroner. Dette gør den til den dyreste animationsfilm, der nogensinde er lavet og den andendyreste film, der nogensinde er lavet, kun overgået af Disneys film fra 2007: Pirates of the Caribbean: Ved Verdens Ende.

Skuespillere

Kilder/henvisninger

Eksterne henvisninger 

 Tangled | Disney
 Tangled  at Walt Disney Animation Studios
 

Amerikanske film fra 2010
Disney tegnefilm
Animationsfilm fra USA
Film baseret på eventyr
LEGO Harry Potter: År 5-7

LEGO Harry Potter: År 5-7 (originaltitel: LEGO Harry Potter: Years 5-7) er et videospil som handler om Harry's sidste 3 år. Spillet udvikles af Travellers Tales og udgives af Warner Bros.

Spillet er baseret på Harry Potter og dækker bøgerne: Harry Potter og Fønixordenen, Harry Potter og Halvblodsprinsen og Harry Potter og Dødsregalierne.

Referencer

Eksterne henvisninger 
 

Computerspil fra 2011
Harry Potter-spil
Harry Potter: År 5-7
Adventurespil
Pariser-søretsdeklarationen

Paris-søretsdeklarationen, der vedtoges på kongressen i Paris den 16. april 1856 af repræsentanter for de europæiske stormagter (Frankrig, Preussen, Rusland, Storbritannien og Østrig) samt Tyrkiet og Sardinien, og som senere blev tiltrådt af de fleste andre magter, deriblandt Danmark, Norge og Sverige, fastslog i få korte sætninger vigtige søkrigsretlige regler, nemlig:
 Kaperiets afskaffelse (la course est et demeure abolie).
 Det neutrale flag dækker det fjendtlige gods med undtagelse af krigskontrabande.
 Det neutrale gods kan med undtagelse af krigskontrabande ikke beslaglægges under fjendtligt flag. De to sidste sætninger fastslog således privatejendomsrettens ukrænkelighed i søkrig, bortset fra krigskontrabande og fjendtligt gods på fjendtligt skib.
 Blokade skal, for at være gyldig, være effektiv, det vil sige opretholdes af en styrke, der er tilstrækkelig til virkelig at forhindre adgang til fjendens kyst.

Noter

Eksterne henvisninger 
"Parisdeklarationen" (i: Nordisk Familjebok, Uggleupplagan, bind 21 (1915); sp. 97)
"Paris-Søretsdeklarationen" (i: Salmonsens Konversationsleksikon, 2. udgave, bind XVIII, s. 904)

Søfart
Retsvæsen
Use Your Illusion II

Use Your Illusion II er et album af Guns N' Roses som blev udgivet samtidig med albummet Use Your Illusion I den 17. september 1991.

Trackliste

Civil War
  14 Years
  Yesterdays
 Knockin On Heaven’s Door
  Get In The Ring
  Shotgun Blues
Breakdown
 Pretty Tied Up
  Locomotive
  So Fine
 Estranged
You Could Be Mine
  Don’t Cry (Alt. Lyrics)
  My World
Album fra 1991
Uetersen kloster

Uetersen  kloster (tysk: Kloster Uetersen) er et kloster i Kreis Pinneberg i Holsten i delstaten Slesvig-Holsten. Det var oprindeligt et nonnekloster under Cistercienserordenen. Klosteret blev oprettet i 1234 og lå dengang ved den yderste ende („utersten End“). Efterhånden voksede den lille by Uetersen op omkring klosteret.     
 
I 1555 greb kong Christian 3. af Danmark personligt ind og gennemførte reformationen. Nonnerne beholdt deres religiøse frihed, mens klosteret gradvis til omdannet til en stiftelse for ugifte adelsdamer. 

Siden 1234 har skiftende priorinder haft den daglige ledelse, mens klosterprovsterne har stået for den økonomiske forvaltning og juridiske rådgivning. Både priorinder og klosterprovster kommer fra den holstenske adel.

Klosterforstandere (provster) 
 Benedikt von Ahlefeldt (1732-1757) 
 Henning von Qualen (1757-1785) 
 Josias von Qualen (gehejmeråd) (1809-1818)

Eksterne henvisninger 
 

Klostre i Slesvig-Holsten
Sunset Boulevard (musical fra 1993)

Sunset Boulevard er en musical med manuskript af Don Black og Christopher Hampton og musik af Andrew Lloyd Webber. baseret på 1950 film af samme titel, den handler om Norma Desmond, en falmet stumfilmstjerne, der lever i fortiden i sin store villa på den berømte Los Angeles gade. Da den unge manuskriptforfatter Joe Gillis tilfældigvis krydser hendes vej, ser hun ham som en mulighed til at gøre comeback på det store lærred.

Den originale West End produktion, instrueret af Trevor Nunn åbnede d. 12. juli, 1993 på Adelphi Theatre. Patti LuPone spillede Norma Desmond, Kevin Anderson spillede Joe Gillis.

Musicalen åbnede på Broadway på Minskoff Theatre d. 17. november, 1994 med Glen Close som Norma
Patti LuPone, som var blevet lovet at spille rollen på Broadway , sagsøgte Lloyd Webber og modtog $1 million; Faye Dunaway, som skulle erstatte Close in L.A., blev fritstillet, da Lloyd Webber ikke mente, at hendes sangstemmme var god nok. Hun sagsøgte også Lloyd Webber.

Danmarkspremieren finder sted på Kulturværket i Maribo, august 2011, med Karen-Lise Mynster som Norma og Mads Knarreborg som Joe Gillis.
Desuden medvirker Frank Rubæk, Niels Weyde, Sandra Elsfort (som Betty Schafer) og Julie Lund.

Priser og nominationer 
1994 Olivier Awards
 Best New Musical (Nomination)
 Best Actress in a Musical – Patti LuPone (Nomination)

1995 Tony Awards
 Best Musical (Winner)
 Best Score of a Musical (Winner)
 Best Book of a Musical (Winner)
 Best Actress in a Musical – Glenn Close (Winner)
 Best Actor in a Musical – Alan Campbell (Nomination)
 Best Featured Actor in a Musical – George Hearn (Winner)
 Best Direction of a Musical (Nomination)
 Best Choreography (Nomination)
 Best Scenic Design (Winner)
 Best Costume Design (Nomination)
 Best Lighting Design (Winner)

1995 Outer Critics Circle Awards
 Outstanding Broadway Musical (Winner)
 Outstanding Actress in a Musical – Glenn Close (Winner)

1995 Drama Desk Awards
 Outstanding Actress in a Musical – Glenn Close (Winner)

2009 Olivier Awards
 Best Actress in a Musical – Kathryn Evans (Nomination)
 Best Supporting Performance in a Musical – Dave Willetts (Nomination)

Noter

Referencer 
 Ganzl, Kurt. Ganzl's book of the Broadway musical: 75 shows, from H.M.S. Pinafore to Sunset Boulevard. New York: Schirmer Books, 1995. 
 Plot and production listing guidetomusicaltheatre.com
 Profile of the musical Broadway Musical Home

Eksterne henvisninger 
 Sunset Boulevard på Internet Broadway Database
 Review from The New York Times
 Profile of the musical at the Imagi-nation website
 2008 London Revival
 2008 Holland Tour 

Musicals fra Storbritannien
Jad

En jad (; hånd) er en pegestav til tydning af tekstlinjer under toralæsning. Jaden, som også kendes som torafinger eller toraviser, består for det meste af en stav fremstillet i sølv, hvorpå dennes forreste ende befinder sig en hånd med en udstrakt pegefinger. Brugen af jad skal forhindre, at de delvis århundredegamle af en sofer håndskrevne skriftruller bliver berørt af menneskehænder, tilsmudset eller beskadiget – da torarullen betragtes som hellig. Jaden tjener også som hjælp til oplæsning fra torarullen under gudstjenester, da toraens tekst ganske vidst er uden teamin, men dog er nedskrevet med ornamentering, den såkaldte tagin. Tagin består af tre sirlige linjer ved det øverste venstre hjørne af syv af de i alt 22 hebraiske bogstaver. De understreger den mystiske tekstbetydning så vidt, at hver tilførte streg og hvert tilførte tegn sammen med bogstaverne og ordene i toraen gælder som afslørende symboler for universets og skabelsens ekstraordinære hemmeligheder. Jaden er en del af toraens udsmykning og opbevares sammen med toraen i toraskrinet.

Mens en forlæser eller rabbiner under gudstjenester kører jaden langs toraens tekstlinjer, og teksten fremføres i et messende toneleje (lejnen), efterprøver en assistent, som har teksten i den stiplede udgave foran sig, chazzanens foredrag på nøjagtighed og korrigerer efter behov. Antikke jader er eftertragtede samlerobjekter for samlere af judaika.

Litteratur 
 Julius H. Schoeps: Neues Lexikon des Judentums. Gütersloher Verlagshaus, München 2000, .
 Anna Rapp Buri: Jüdisches Kulturgut in und aus Endingen und Lengau. verlag regionalkultur, Ubstadt-Weiher 2008, .

Eksterne henvisninger 

Jødedom
Paul Winter

Paul Winter (født 31. august 1939 i Altoona, Pennsylvania) er en amerikansk saxofonist og komponist.

Winter er nok mest kendt for sin gruppe The Paul Winter Consort, som blev dannet sidst i 1960'erne, og hvor flere store jazz- og rockmusikere medvirkede gennem årene, bl.a. Ralph Towner, Paul McCandless og Billy Cobham.

Paul Winter var en af de første amerikanere, som tog på turné med sit orkester først i 1960'erne som kulturambassadører for den amerikanske stats kulturdepartement i Latinamerika.

Winter slog over i en mere verdensmusikorienteret retning først i 1970'erne og var meget aktiv i beskyttelsen af naturen og dyrelivet rundt omkring i Verden.

Udvalgt diskografi
   
I eget navn

 The Sound Of Ipanema
 Rio
 Common Ground
 Calling´s
 Sun Singer
 Canyon
 Wintersong
 Whales Alive
 Earthbeat
 Earth: Voices of a Planet
 Brazilian Days

Med The Paul Winter Consort

 The Winter Consort
 Something In The Wind
 Icarus
 Earthdance
 Wolf Eyes
 Turtle Island
 Concert For The Earth
 Miho: Journey to The Mountains

Eksterne henvisninger 

Breen, Terry. "A Winter's Tale", i  Northwestern (Northwestern University alumni magazine), Foråret 2000. Hentet 8. oktober 2006
Knapp, Tom. "Paul Winter: Common Ground (A&M Records, 1978)", anmeldelse in  Rambles. hentet 29. januar 2006.
Paul Winter på Almusic
Paul Winter biografi , på LivingMusic.com.
Grammy.com

Saxofonister fra USA
Jazzmusikere fra USA
Komponister fra USA
Eva Dahlgren

Eva Charlotte Dahlgren Attling f. Dahlgren (født 9. juni 1960 i Umeå) er en svensk sanger og tekstforfatter. Eva Dahlgren er en af de mest populære svenske sangerinder i Finland, hvor fem af hendes album har solgt til guld. Hun er lesbisk og indgik registreret partnerskab med Efva Attling i 1996. Dahlgren blev borgerligt gift med Attling den 15. november 2009 ved Hotel Rival, i Stockholm.

Hun har også forsøgt sig med en karriere som børnebogforfatter, og i 2001 debuterede hun med fortællingen Lars & Urban och pudelstjärnorna. Senere er der kommet flere bøger omhandlende Lars & Urban.

Priser og udmærkelser 
Eva Dahlgren har bl.a. modtaget:
 2008 Evert Taube-stipendet

Eksterne links 

Musikere fra Sverige
Sangskrivere fra Sverige
Børnebogsforfattere fra Sverige
Svensksprogede forfattere fra Sverige
Personer fra Umeå
Georg Adlersparre

Georg Adlersparre (28. marts 1760 i Hovermo i Jämtland i Sverige – 23. september 1835 i Gustafsvik i Jämtland i Sverige) var en svensk kriger og statsmand. Adlersparre kom tidlig i militærtjeneste og var allerede ritmester, da han deltog i Krigen med Rusland 1788-90. Siden sendte Gustav 3. ham til Norge for i hemmelighed at ophidse folket mod Danmark. Under den ny regering tog han afsked og ofrede de følgende år til studier og forfattervirksomhed; han udgav således i årene 1797 til 1801 det meget ansete tidsskrift "Läsning i blandade ämnen" (som det frihedsfjendske hof kaldte "Läsning i brännbara ämnen"). Da krigen brød ud 1808, gik Adlersparre atter i hærens tjeneste – ved Vestarmeen på Norges grænse. Samtidig plejede han dog flittigt råd med patrioter i Stockholm om at redde fædrelandet fra dets farlige situation. Resultatet blev, at Adlersparre den 7. Marts 1809 stillede sig i spidsen for Värmlandstropperne, som med begejstring lod sig føre mod Stockholm for at afsætte kongen. Adlersparre var imidlertid kun nået halvvejs, da Carl Johan Adlercreutz den 13. marts lod kongen fange. Trods gentagne bud fra den ny regering om at standse fremrykningen fortsatte Adlersparre dog mod Stockholm, da ikke alle tilhængerne af det gamle system var fjernet fra regeringen. Under stormende jubel drog den kæmpehøje Adlersparre den 20. marts ind i hovedstaden med sin frihedskære armé og fuldførte udrensningen. Han fik selv en af de derved ledigblevne pladser i statsrådet, som forberedte den ny forfatning. Hans indflydelse var så stor i denne tid, at Tegnér kalder ham "den man, vi egentligen hava att tacka for, att vi ännu äro svenskar". Blandt andet var det Adlersparre, som foreslog den for Sverige så ejendommelige og betydningsfulde justitieombudsman. Karl 13. udmærkede Adlersparre på alle måder og gjorde ham til friherre. Imidlertid indså Adlersparre, at revolutionen ikke ville være gennemført uden en duelig tronfølger. Nu havde Kristian August af Augustenborg helt fortryllet Adlersparre, da han stod som fører for den danske hær ved grænsen. Sommeren 1809 forhandlede Adlersparre da med prinsen, som var villig, og Adlersparre satte sin vilje igennem trods sej modstand fra et parti, der holdt på den afsatte konges søn. I 1810 trådte Adlersparre ud af statsrådet og blev landshövding for Skaraborgs län. I 1816 ophøjedes han til greve. I 1824 ophørte hans betydelige arbejde i det offentlige livs tjeneste. Adlersparre var en ypperlig prosaforfatter og har selv i "Handlingar rörande Sveriges äldre, nyare och nyaste historia" (1830–33) skildret revolutionens udbrud i Värmland og deri offentliggjort talrige hemmelige aktstykker, et brud mod trykkefriheden, som kostede ham en bøde.

Kilder 

Salmonsens
Generaler fra Sverige
En af rikets herrar
Riddere af Serafimerordenen
Ventas vandfald

Ventas vandfald () er et af de bredeste vandfald i Europa, og ligger lige før floden Venta passerer Kuldīgas stenbro og byen Kuldīga i Letland. Ventas bredde er afhængig af flodens vandstand, og bredden er gennemsnitligt omkring 100 til 110 meter, som ved højvande og deciderede oversvømmelser kan komme helt op på 270 meter. Ventas vandfalds højde svinger mellem 1,60 til 2,20 meter.

Referencer

Eksterne henvisninger 

Kuldīga
Vandfald i Letland
Copenhagen Songwriters Festival

Copenhagen Songwriters Festival er en årlig musikfestival, der bliver afholdt omkring Råhuset ved Onkel Dannys Plads på Vesterbro i København. Festivalen blev første gang afholdt i 2009. Primusmotor for festivalen er singer-songwriteren Brett Perkins. I 2011 løber det af stablen i weekenden 19.-21. august.

Festivalen formår at trække en del navne fra udlandet, men er også ret godt repræsenteret af danske kunstnere. Blandt de musikere der har optrådt på festivalen, er bl.a. Dana Cooper, Jonathan Brooke, Kira Skov, Tobias Trier, Ivan Pedersen, Kenneth Thordal, Tue West, Rasmus Nøhr, Annika Aakjær, Tina Dickow, Sascha Dupont, Aura, Mads Langer, Angu, Claus Hempler, Nanna Larsen og mange flere.

Foruden navnene på programmet er der tradition for en del uannoncerede gæster hver aften på den store scene.

Eksterne henvisninger 
Copenhagen Songwriters Festivals hjemmeside 
Copenhagen Songwriters Festival på Facebook

Musikfestivaler i Danmark
Musik i København